Diari Oficial de la Generalitat Valenciana


Sumari del DOGV 8954, del 17-11-2020 (2020/9579)

Informació pública de la sol·licitud d'autorització administrativa, autorització de construcció i declaració, en concret, d'utilitat pública corresponent a la central solar generadora fotovoltaica i la seua infraestructura d'evacuació, situada al terme municipal de Xixona, província d'Alacant. Expedient ATREGI/2019/27/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8954

Data del DOGV
:   17-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9579


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, autorització de construcció i declaració, en concret, d'utilitat pública corresponent a la central solar generadora fotovoltaica i la seua infraestructura d'evacuació, situada al terme municipal de Xixona, província d'Alacant. Expedient ATREGI/2019/27/03. [2020/9579]  
D'acord amb l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; l'article 54 de la Llei 24/2013, de 26 de desembre, del sector elèctric, com també els articles 125 i 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:   
  
Peticionari: Fuente Álamo Energia Solar 1, SL, CIF N48612543 i amb domicili a la plaça Fuensanta, núm. 2, 7é B - 30422 Múrcia.  
Objecte de la sol·licitud: sol·licitud d'autorització administrativa i autorització de construcció de la central solar fotovoltaica denominada CSF Turroneros II 15, 187 MWp, com també la declaració en concret d'utilitat pública de la línia d'evacuació.  
Emplaçament: paratge de l'Espartal, parcel·la 57, del polígon 13, i parcel·les 274, 275 i 277 del polígon 9, del terme municipal de Xixona. Des d'aquest emplaçament ix la línia d'evacuació sotmesa parcialment a declaració en concret d'utilitat pública.  
Documents sotmesos a informació pública:  
- Projecte. Denominació: Instal·lació solar fotovoltaica per a la connexió a la xarxa a Alacant CSF Turroneros II.  
- Llista de béns i drets afectats (en l'annex)  
Pressupost: 8.110.251,98 €  
Característiques principals:  
- Central solar fotovoltaica de 37.464 mòduls fotovoltaics de 405 Wp cadascun.  
- Tensió de treball de la central de 800 V.  
- Energia que es genera és transformada en corrent altern mitjançant 85 inversors DC/AC de 180 kVA.  
- Les eixides dels inversors es dirigiran a dos transformadors de 6.000 kVA i dos de 2.800 kVA (30 kV/0,8).  
- Evacuació de l'energia en barres de 30 kV de la subestació del projecte CSF Turroneros.  
El projecte serà exposat per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat Informació pública, disponibles l'endemà de la publicació.   
  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació allistada en l'adreça electrònica indicada o presencialment en el Servei Territorial d'Indústria i Energia, situat al carrer Churruca, 29, d'Alacant, com també adreçar al servei territorial esmentat les al·legacions que es consideren oportunes en el termini de trenta dies comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllace http://www.gva.es/es/inicio/procedimientos'id\_proc=18519&version=amp, o, per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones interessades interposar els recursos procedents contra la resolució definitiva del procediment.   
  
Alacant, 27 d'octubre de 2020.- La cap del Servei Territorial d'Indústria i Energia: Rosa Maria Aragonés Pomares.